В света на презентациите с Мишо от Мини машини!
2018-04-03 19:00 - 20:00 (Europe/Helsinki) | 356labs, ул. "Ангел Кънчев" 3, София, Bulgaria
Ще научиш как да говориш свободно пред публика.
За кого е предназначено събитието

За фрийлансъри и собственици на бизнеси, свързани с маркетинга, продажбите, рекламата, ПР, организация на събития.

Лектори

Мишо Стефанов от Мини машини.

Вход безплатен.

Безплатна коуъркинг седмица в Бетахаус
2018-04-16 - 2018-04-20 | betahaus, ул. "Крум Попов" 56-58, София, Bulgaria
Възползвай се от възможността да създадеш нови контакти и да поработиш на спокойствие пет дни, без наем, в споделеното офис пространство на Бетахаус, в рамките на третото издание на безплатната коуъркинг седмица. На 19 април, четвъртък, е предвидена и обща закуска.
За кого е предназначено събитието

За фрийлансъри и собственици на бизнеси без физически офис.

Вход безплатен, с предварителна регистрация.

Do Work You Love Breakfast
2018-04-16 07:30 - 21:00 | Infoleven, ул. "Бисер" 16, София
Започни деня като съчетаеш полезното с приятното. Срещни се на закуска с колеги фрийлансъри, предприемачи, възложители. Ще поговорите за това как постигате успех, как правите бизнес и търсите и намирате съмишленици и нищо чудно да намериш нови партньори и поръчки.
За кого е предназначено събитието

За фрийлансъри и собственици на бизнес.

Вход безплатен, с предварителна регистрация.

Успешно промотиране на събития чрез социалните медии
2018-04-19 19:00 - 22:00 | Software University, Учебна зала Deep Web, ул. "Тинтява" 15-17, ет. 1, София, Bulgaria
Ела, за да научиш в 10 стъпки как да използваш по-добре социалните медии за популяризиране на събитията, които организираш и да постигнеш по-голяма продажба на билети. Лекторът Етиен Янев ще покаже успешни практики от световния технологичен пазар за планиране, създаване на съдържание, таргетиране и измерване на резултатите от дигиталния маркетинг в събитийния бизнес.
За кого е предназначено събитието

За фрийлансъри и професионалисти в областта на събитийния мениджмънт, дигиталния маркетинг, рекламата, връзките с обществеността.

Лектор

Етиен Янев е специалист по ПР и маркетинг, с опит на българския и международен пазар. Управлява комуникацията по социалните мрежи на голяма международна компания с присъствие на няколко континента.

Вход безплатен, с предварителна регистрация.

LinkedIn Mаркетинг &Реклама – практическо обучение
2018-04-20 10:00 - 18:00 | Интер Експо Център, бул. "Цариградско шосе" 147, София
Ще научиш как да ползваш LinkedIn за бизнес цели – да привличаш клиенти, да осъществяваш подходящи контакти, да създаваш ефектни рекламни кампании.
За кого е предназначено събитието

За фрийлансъри и собственици на бизнеси, за професионалисти, които работят в сферата на маркетинга, рекламата, ПР, подбора на кадри.

Лектор

Любомир Кабакчиев се занимава с онлайн търговия и маркетинг. Основател на агенция за дигитален маркетинг Flexica.

Вход платен, с предварителна регистрация.

International Women's Day '18: Building New Horizons
2018-04-23 18:00 - 22:00 | Work & Share Coworking Space, ул. "Тинтява" 15-17
Срещни се с момичета и жени, които програмират и да поговорите за възможностите пред вас. Виж цялата програма на събитието и заповядай, да чуеш вдъхновяващи истории и да срещнеш бъдещи партньори.
За кого е предназначено събитието

За фрийлансъри, професионалисти в ИТ сферата, за собственици на бизнеси в областта на високите технологии. Добре дошли са и дамите, и господата.

Вход безплатен.

Бизнес протокол и етикет за всеки ден
2018-04-24 10:00 - 17:00 | Best Western Plus Bristol Hotel, бул. "Христо Ботев" 69, София
Научи какви са правилата на съвременния бизнес етикет в офиса и извън него – при срещи с клиенти, на тиймбилдинги и публични събития. Милена Хлебарова ще сподели и ценни съвети как да работиш успешно с медии и с представители на институции.
За кого е предназначено събитието

За фрийлансъри, за собственици на бизнес, за всички, на които им се налага да участват в бизнес преговори и имат медийни изяви.

Лектор

Милена Хлебарова, експерт по етикет и протокол. Повече за нея и програмата на обучението прочети тук.

Вход платен, с предварителна регистрация.

PowerPoint трикове, за които не подозираш!
2018-04-24 19:00 - 20:00 | 365labs, ул. "Ангел Кънчев" 3, София
Запознай се в дълбочина с функционалностите на PowerPoint и се научи да създаваш впечатляващи презентации за твоя бизнес и клиенти.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, собственици на малък и среден бизнес. За всички, които правят PowerPoint презентации.

Лектор

Борис Христов

Вход безплатен, без предварителна регистрация.

20 години Dir.bg
2018-04-25 14:00 - 17:00 | Хотел Маринела, бул. "Джеймс Баучер" 100, София
Ще се срещнеш с пионерите на интернет медиите в България и с международни лектори от The Observer, Financial Times и др., които ще представят новите тенденции при онлайн съдържанието, дизайна, потребителския опит.
За кого е предназначено събитието

За фрийлансъри, работещи в сферата на онлайн медиите, маркетинга, рекламата, ПР.

Лектори

Жюстин Томс, Александър Варов, Владимир Жеглов, Любен Белов и други. Пълният списък с лекторите на конференцията и програмата четете тук.

Вход безплатен.

Децата и медиите. Мисия: Етично oтразяване
2018-04-26 09:00 - 14:00 | Sofia Event Center, бул. "Черни връх" 100, София, 1407, Bulgaria
Ако си блогър или копирайтър, пишеш за деца, родителство, или работиш за и в медии, е важно да знаеш етичните норми, свързани със защитата на правата на най-малките. Детският фонд на ООН (УНИЦЕФ) и Асоциацията на европейските журналисти – България ще представят първия Пътеводител за етично отразяване на деца, създаден от журналисти, комуникационни специалисти и експерти.
За кого е предназначено събитието

За блогъри, копирайтъри, журналисти и за всички, които пишат или отразяват теми, свързани с децата.

Лектори

Кони Фоси (Телевизия Фюжън, САЩ Fusion), Таманна Рахман (Великобритания)q продуцент на филма на BBC Panorama „Когато деца насилват деца“. Пълната програма на конференцията четете тук.

Вход свободен, с предварителна регистрация. Работни езици-български и английски.

WATIFY: Inspire to Transform
2018-05-02 13:00 - 21:00 | НДК, пл."България"1, София
Ще чуеш вдъхновяващи истории за технологичната трансформация на бизнеси от България и други европейски страни. Можеш да участваш в тестове на иновативни продукти и да откриеш технологично решение на актуални за твоята сфера проблеми. В програмата е включен и storytelling уъркшоп с участието на успешни бизнес проекти от България и Европа.
Виж цялата програма.
За кого е предназначено събитието

За фрийлансъри, собственици на бизнес и предприемчиви хора с новаторски идеи.

Лектори

Ян Андерсен, експерт от Европейската комисия, Саша Безуханова от Move.bg, научи кои са всички лектори на събитието.

Вход безплатен, с предварителна регистрация до 27 април. Работен език на събитието – английски.

Дискусия „Предизвикателства пред журналистиката в полза на обществото“
2018-05-10 18:30 - 20:30 | Софийски университет, бул. "Климент Охридски" 10, София
Ако се вълнувате от свободата на словото и си давате сметка каква ценност е тя, посетете тази среща. Ще може да говорите по темата с американския журналист Дийн Старкман, един от редакторите на Paradise Papers, с над 20-годишен опит в издания като The Wall Street Journal. Използвайте възможността да обсъдите с него начини за съхранение и защита на свободата на словото.
За кого е предназначено събитието

За фрийлансъри журналисти, блогъри.

Лектори

Дийн Старкман е старши редактор в Международния консорциум на разследващите журналисти, автор на книгата „Кучето пазач, което не лае: Финансовата криза и изчезването на разследващата журналистика“, (Columbia University Press, 2014). Кореспондент на Los Angeles Times в Ню Йорк, редактор в The Wall Street Journal.

Вход безплатен, със задължителна предварителна регистрация. На събитието не е предвиден превод от английски език.

EnABLE: Digital Nomads and Extraordinary Ways to Travel
2018-05-10 19:00 - 20:00 | CowOrKing Space by Puzl, бул. "Черни връх" 47, София, Bulgaria
Запознайте се с един успешен български дигитален номад и разберете как да се възползвате от възможностите за пътуване и работа от всяка точка на света. Росица Узунска иска да подготви нови дигитални номади, защо това да не сте вие?
За кого е предназначено събитието

За фрийлансъри и пътешественици.

Лектор

Росица Узунска пътува постоянно. Работила е от 7 държави по света и е помогнала на 9 души да живеят и работят като дигитални номади в Азия.

Вход свободен и безплатен.

Фамилатлон
2018-05-12 10:00 - 17:00 | Южен парк, бул. "Витоша" 1, София
Забавлявайте с децата си и като децата в Южния парк. Фамилатлон предлага възможност за спорт и забавление. Предвиждат се над 40 различни работилници, игри, възможност за консултации със специалисти в различни области. Акценти в програмата: Веломаратон, обиколка „Малката Европа“, „Голямото лятно бутане“.
За кого е предназначено събитието

За бъдещи и настоящи родители, семейства и деца.

Лектори

На Голямата поляна в Южен парк ще бъдат представени над 20 организации, свързани с децата и родителството.

Вход безплатен, със задължително предварителна регистрация на сайта на събитието.

Среща-семинар „Успешен старт във фрийленса“
2018-05-12 10:00 - 2018-05-13 17:00 | Нет Ит, бул. "Александър Малинов" 51, София
Двудневен курс, който запознава с основите на работата на свободна практика чрез опита на четирима успешни фрийлансъри. Ще научите как да водите преговори с клиенти и да продавате труда си, да управлявате финансите си. Ще разберете по-добре и същността на работа на две от най-популярните професии във фрийланса – на уеб дизайнерите и на ПР специалистите. Семинарът се състои от пет модула -„Въведение във фрийленса“, „Изграждане на личен бранд“, „Да си намерим клиенти“, „Комуникация с клиенти“, „Счетоводна отчетност“.
За кого е предназначено събитието

За фрийлансъри и хора, които обмислят да стартират дейност на свободна практика.

Лектори

Петя Петкова – уеб дизайнер, Яна Милошева – ПР специалист, Ирина Борикова – психолог и Виолетка Махалнишка – счетоводител. Повече за техния професионален опит четете тук.

Вход безплатен с предварителна регистрация за всички курсисти на Учебен център Нет Ит. Платен вход за външни участници с регистрация на ел.поща с адрес request@netit.bg. Вход: 50 лв без ДДС (60 лв с ДДС).

Обучение „Съдържание за уеб - на живо“
2018-05-15 09:00 - 17:30 | SOHO Sofia, ул. "Искър" 4, София
В рамките на еднодневното обучение „Съдържание за уеб – на живо“ ще научите как да създавате интересно и разбираемо за потребителите онлайн съдържание и да го оформяте типографски – за по-добра четивност, как да съчетавате текстове, видео и картинки – за по-лесно възприемане, как да оптимизирате текста си, без да досаждате на читателите. Лекторите ще покажат реални примери от своята работа и ще споделят добри и лоши практики.
За кого е предназначено събитието

За фрийлансъри и собственици на бизнеси, свързани с контент и дигиталния маркетинг, рекламата, ПР, организацията на събития и електронната търговия.

Лектори

Николета Попкостадинова е уеб продуцент, един от създателите на социалния онлайн проект loveguide.bg.
Георги Варзоновцев е UI дизайнер в Телерик.
Геннадий Воробьов е съосновател на компания Netpeak.
Борил Караиванов e графичен дизайнер.

Прочетете повече информация за тях и вижте програмата на обучението.
Вход платен, с предварителна регистрация.

Целодневното обучение „Facebook и Instagram маркетинг и реклама в примери и практики“
2018-05-18 09:30 - 18:00 | Хотел Витоша, ул. "Росарио" 1, София
Целодневно обучение, в което ще имате възможност да научите как да използвате инструментите на Facebook, Instagram и Messenger в цялост и поотделно за бизнес цели: за създаване и поддържане на бранд, за достигане до партньори и клиенти. Лекторът Иво Илиев ще коментира и последиците от скандала с „Кеймбридж Аналитика“ и промените в алгоритъма на Facebook и Instagram.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, онлайн търговията, организацията на събития.

Лектор

Иво Илиев има над 16 години практически опит в сферата на социалните мрежи и дигиталния маркетинг. Блогър и лектор на обучения по маркетинг.

Вход платен, с предварителна регистрация.
Таксата за участие е:

250 лв. за един участник и 400 лв. за двама участници до 17 май 2018 г.
280 лв. за един участник след 17 май 2018г.

Семинар „Как да удвоим продажбите на онлайн магазина си“
2018-05-18 10:00 - 18:00 | Капитал Форт, бул. "Цариградско шосе" 90, София
Научи кои са успешните практики за структуриране на онлайн магазин, така че да продаваш повече през него. Това е практически семинар, в който се проследяват всички етапи от създаването, комуникацията с клиентите и управлението на обекти в електронната търговия.
За кого е предназначено събитието

За фрийлансъри, работещи в сферата на електронната търговия, собственици на електронни магазини.

Лектор

Атанас Христов, основател и управител на дигитална агенция, с опит в работата с големи онлайн магазини.

Вход платен, с предварителна регистрация. Предлага се преференциална цена при записване до 9 май.

Конференция „Шумът на парите“
2018-05-22 09:00 - 2018-05-23 13:00 | Хотел Маринела, бул. "Джеймс Баучер" 100, София
Срещнете се с финансови експерти, които знаят как да управляват парите. Темите, по които те ще говорят, са свързани с личните финанси, новите технологии в сферата, привличането и управлението на инвестиции.
За кого е предназначено събитието

За фрийлансъри, собственици на бизнеси в областта на търговията, финансите, недвижимите имоти.

Лектори

Атанас Райков, Илиян Скарлатов, Димитър Цонев, Павел Езекиев и др. Пълната програма на форума, който се състои от шест панела, четете тук.

Вход свободен, с предварителна регистрация на уебсайта на събитието.

15 години WordPress
2018-05-27 17:00 - 21:00 | Маймунарника, Борисова градина, бул. "Драган Цанков" 50, София
Партито послучай 15-а годишнина на WordPress e възможност да празнувате с хора, с които ползвате една и съща платформа за блоговете и сайтовете си. Вероятността да срещнете съмишленици, нови партньори и клиенти е огромна. Не пропускайте.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, IT специалисти, собственици на бизнес, които ползват WordPress.

Вход свободен.

Small branding. Big results.
2018-05-28 19:00 - 22:00 | CowOrKing Space by Puzl, бул. "Черни връх" 47, София, Bulgaria
Семинарът Small branding. Big results. представя успешни маркетингови и комуникационни практики за навлизане на новостартиращи и малки фирми на международния пазар. Лекторът Василена Вълчева от Enhancv акцентира върху два основни елемента от развитието на бранда – познаването нуждите на потребителите и създаването на допълнителна стойност на услугите или продукта.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, организацията на събития, онлайн търговията и услугите.

Лектори

Василена Вълчева има над 10 години опит в областта на комуникациите и маркетинга. В момента работи за Еnhancv.

Вход безплатен, с предварителна регистрация.

Пролетен базар на книгата на открито 2018 г.
2018-05-29 - 2018-06-03 | НДК, пл."България"1, София
Пролетният базар на книгата все пак ще се състои, макар и в парка пред НДК. Стискайте палци да не вали межу 29 май и 3 юни включително.
Планирани са повече от 40 събития – премиери на книги, четения и срещи с български и чуждестранни автори. Вижте цялата програма (и автора на този блог го има вътре – 29 май, 18:30 часа, шатра А, щанд А15, издателство „Жанет 45“), изберете си какво ви се иска да посетите.
За кого е предназначено събитието

За всеки, който обича да чете.

Вход свободен.

Семинар „Личен бранд за хора на свободна практика“
2018-05-30 18:00 - 21:30 | GD Center – Място за творчество и срещи, ул. "Шести септември" 19, София
Практическо обучение, насочено към фрийлансърите, които градят репутация и създават личен бранд, за да се позиционират успешно като професионалисти.
За кого е предназначено събитието

За фрийлансъри и предприемачи, които търсят своята професионална идентичност.

Лектор

Лили Георгиева е консултант и експерт по личен брандинг. Води обучения по теми, свързани с кариерното развитие и пълната кариерна промяна.

Вход платен, с предварителна регистрация.
Цена

55.00 лв. при записване и плащане до 26 май включително. Пакетна цена за двама участници – 100 лв.
60.00 лв. при заплащане на място или след 27 май 2018 г. Пакетна цена за двама участници – 110 лв.

Семинарът ще се проведе при записани минимум 10 души. Максимален брой участници – 14.

Masterclass Сесия 06: Изнасяне на ефективна презентация
2018-05-31 19:00 - 22:00 | 365labs, ул. "Ангел Кънчев" 3, София
Обучението е насочено към всички, на които им се налага да говорят пред публика и да създават въздействащи представяния. Лекторът Борис Христов ще сподели техники за преодоляване на сценичната треска, за овладяване езика на тялото и за създаване на връзка със слушателите.
За кого е предназначено събитието

За фрийлансъри, работещи в сферата на маркетинга, рекламата, ПР, продажбите, собственици на бизнеси в областта на търговията и услугите.

Лектор

Борис Христов, основател на агенция 356labs.

Вход платен, с предварителна регистрация. Местата са ограничени.

Работилница „Постигни целта си с 1 час работа на ден“
2018-06-04 19:00 - 21:00 | CoKitchen Deli, бул. "Мадрид" 4, София
Силвина Фурнаджиева ще разкаже как е успяла да постигне желани професионални цели само с по 1 час работа на ден. Ще ви сподели техники за задържане на фокуса и тайни за поддържане на продуктивността в рамките на час на оптималното за вас ниво.
За кого е предназначено събитието

За фрийлансъри и собственици на бизнеси, които се стремят към по-висока продуктивност и ефективност в работата си.

Лектор

Силвина Фурнаджиева има над 10-годишен опит в управлението на големи онлайн проекти. Сред клиентите ѝ са Програма „Глоб@лни библиотеки – България“ на Фондация „Бил и Мелинда Гейтс“, Програмата за развитие на ООН в България, Министерство на образованието и науката, БДЖ и редица стартиращи компании. Обучава по собствена система за управление на времето, задачите и приоритетите.

Вход платен, с предварителна регистрация. Броят на курсистите е ограничен до 8.

Вход за един човек – 30 лв.
Вход за двама – 50 лв.

Семинар „Онлайн търговия: плащания в е-магазини“
2018-06-05 19:00 - 22:00 | Стопански факултет на Софийски университет, бул. "Цариградско шосе" 125, бл.3, София
Лекторите на семинара ще разгледат видовете плащания в онлайн магазините, ще представят основните доставчици на услугата в България, ще споделят полезна информация как да се структурират таксите и комисионните, как се борави с различни валути и какви са изискванията за предлагане на картови плащания. Те ще разяснят и основните положения на Новия Закон за платежните услуги и Payment services (PSD 2) – Directive (EU) 2015/2366, както и последствията от тях за пазара на платежни услуги.
За кого е предназначено събитието

За служители, управители и собственици на е-магазини.

Лектори

Мартин Богданов, изпълнителен директор и съосновател на Paysera България, с повече от 20 години във финансовия сектор, и Филип Мутафис, съосновател на Paysera България, и ИТ предприемач.

Вход безплатен, с предварителна регистрация по ел.поща на адрес m.traykova@paysera.bg.

Семинар по бизнес етикет
2018-06-12 18:30 - 20:30 | betahaus, ул. "Крум Попов" 56-58, София, Bulgaria
Лекторите на семинара Мартин Петров и Ширин Амин ще ви научат на основните правила за поведение и облекло при бизнес срещи, светски събития. Те ще ви покажат как да се представяте пред потенциални клиенти и партньори, как да използвате езика на тялото, да овладявате поведението си в критични ситуации.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, за собственици на бизнеси, мениджъри.

Лектори

Мартин Петров има над 2200 лични коучинг сесии с над 7000 души. Работил е по проекти с HP, Apple, Microsoft, IBM, Cisco, Philips и др.
Ширин Амин се занимава с развиване и подкрепа на иновации в образованието и спорта. Има над 7 години опит в организиране на международни семинари, обучения, срещи и обмени.

Вход платен, с предварителна регистрация. Предлагат се три категории билети, които включват покана за коктейл и участие в игра за индивидуална консултация:

За един участник – 98 лв.
За двама участници – 148 лв.
За студент – 58 лв.

Обучение „Практически видео маркетинг с Любомира Любенова“
2018-06-16 10:00 - 14:30 | GD Center – Място за творчество и срещи, ул. "Шести септември" 19, София
Любомира Любенова ще сподели своя 15-годишен опит в създаването на различни видове видео съдържание. Тя ще покаже кои са най-работещите типове съдържание за различни бизнес цели и в различните социални мрежи (Youtube, Facebook, Instagram). Ще разкрие хитрини за професионално заснемане, писане на сценарий, планиране и организиране на снимачния процес.
За кого е предназначено събитието

За фрийлансъри, предприемачи, собственици на бизнеси, които създават собствен бранд, и използват видеото като инструмент за привличане на клиенти и повече продажби. За любители и професионалисти, които правят влогове, заснемат продуктови видеоматериали и се занимават с видеомонтаж.

Лектор

Любомира Любенова има над 15 години опит в създаването, координирането и обработката на видео продукции под различни форми: телевизионна журналистика, продуцентство, координиране и организиране на екипи, видеа за бизнеса и за изграждане на личния бранд, изграждане на цялостни концепции за видео маркетинг. Тя е лектор на практически семинари и конференции за маркетинг.

Вход платен, с предварителна регистрация. Цената включва участие в семинара, материали и кафе пауза. Работилницата ще се проведе при записани минимум 10 участника.
Регистрацията без последващо плащане в рамките на 3 дни не гарантира запазено място! В случай, че изберете плащане през системата на Epay или EasyPay, моля, отбележете като забележка името на участника. Можете да изпратите допълнителна информация относно извършено от Вас плащане на ел.поща с одрес: gdcenter.bg@gmail.com
Предлагат се следните билети:

Единична цена от 60.00 лв. до 13 юни включително.
Единична цена от 65.00 лв след 14 юни включително или при заплащане на място.
Пакетна цена за двама участници от 110 лв. при заплащане до 13 юни включително.

Пакетна цена за двама участници от 120 лв. след 14 юни включително или при заплащане на място.

Семинар „Онлайн продажби в Китай през WeChat“
2018-06-18 12:30 - 18:00 | БТПП, Ул. Искър 10
Представители на български фирми, желаещи да продават онлайн в Китай, ще научат как да създадат трансграничен магазин за WeChat, каква е възвръщаемостта на инвестициите и как да използват платформата. Целта е повече български търговци да достигнат директно до китайските потребители.
За кого е предназначено събитието

За фрийлансъри, работещи в сферата на маркетинга, продажбите, собственици на е-магазини, търговци, собственици на малък и среден бизнес.

Лектор

Фелим Мийд е WeChat експерт към Центъра за МСП в ЕС (Enterprise Europe Network). Съосновател на Emerald Green Consulting, Ирландия.

Вход безплатен, с предварителна онлайн регистрация до 15 юни.

Среща с Магърдич Халваджиян
2018-06-20 20:00 - 22:00 | Бар ПЕТЪК, ул. Ген. Гурко 21
Магърдич Халваджиян гостува в бар „Петък“ на среща с тема „Постоянството – ключ към успеха“. Срещата е част от формата Leaders.INFLUENCE.You. Продуцентът ще разкаже за своите професионални предизвикателства, ще сподели съвети и опит как поддържа постоянство в работата си.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, организацията на събития, шоубизнеса.

Лектор

Магърдич Халваджиян е тв продуцент, който работи по някои от най-успешни български телевизионни формати.

Вход безплатен, с предварителна регистрация.
